rlitschk/wikidir huggingface dataset:
D Grete Heger (* 8. Juni 1916 z Wien; † 25. Dezämber 2007 z Züri) isch e eeschtryychischi Schauspiileri, wu 60 Joor lang am Zürcher Schauspiilhuus ufdrätten isch. Iren eerschte Ufdritt het d Heger mit vier Joor im Buurgertheater Wien in dr Operette Ihr Korporal ghaa. Am Konservatorium z Wien het si Schauspiilunterricht ghaa bim Josef Danegger un bim Hugo Stern. Ase jung het si au im Kabarett Literatur am Naschmarkt un im Kabarett Der liebe Augustin bei Stella Kadmon gspiilt. Ändi 1935 isch si dur dr Ferdinand Rieser an s Schauspiilhuus Züri engaschiert woore. Deert het si d Hermia in Ein Sommernachtstraum vum William Shakespeare gspiilt, d Titelroll in dr Uruffierig vu Arthur Aronymus und seine Väter vu dr Else Lasker-Schüler (Reschy: Leopold Lindtberg), d Titelroll in Hanneles Himmelfahrt vum Gerhard Hauptmann, d Hedwig in Die Wildente vum Henrik Ibsen, d Titelrolle in Undine vum Giraudoux, d Yoshiko in Der Soldat Tanaka vum Georg Kaiser, d Titelrolle in Der Lügner und die Nonne un in Ingeborg vum Curt Goetz, d Cleopatra in Cäsar und Cleopatra vum Shaw, d Smeraldina in Der Diener zweier Herren vum Goldoni, d Franziska in Minna von Barnhelm vum Lessing, in verschiidene Stuck vum Nestroy
D Übersichts vo de Lischtene vo de Flugunfäll mit Verchehrsflugzüüg 1991 bis 2000 benennt alli Lischtene wo's i däm Zytruum git. Si dient zur eifachere sueche vo mene Abgstürzte oder Abgschossene Flugzüüg nach Jahr. Zwüschefäll i der Militärflügerei u i der Allgemeine Luftfahrt find me i der Lischte vo de Flugunfäll (Militärluftfahrt) u der Lischte von de Flugunfäll (Allgemeini Luftfahrt). Lischte vo de Flugunfäll mit Verchehrsflugzüüg 1991 Lischte vo de Flugunfäll mit Verchehrsflugzüüg 1992 Lischte vo de Flugunfäll mit Verchehrsflugzüüg 1993 Lischte vo de Flugunfäll mit Verchehrsflugzüüg 1994 Lischte vo de Flugunfäll mit Verchehrsflugzüüg 1995 Lischte vo de Flugunfäll mit Verchehrsflugzüüg 1996 Lischte vo de Flugunfäll mit Verchehrsflugzüüg 1997 Lischte vo de Flugunfäll mit Verchehrsflugzüüg 1998 Lischte vo de Flugunfäll mit Verchehrsflugzüüg 1999 Lischte vo de Flugunfäll mit Verchehrsflugzüüg 2000 Liste vo de Flugunfäll u Flugzüügabschüss
Das isch d Lischt vo de Flugunfäll mit Verchehrsflugzüüg im Jahr 1998. Für militärischi Flugunfäll lueg i der Lischte vo de Flugunfäll (Militärluftfahrt) ab 1981. Für Flugunfäll vo Luftfahrzüüg vo der Allgemeine Luftfahrt lueg i der Lischte vo de Flugunfäll (Allgemeini Luftfahrt). En Ytrag mit em ne Artikel i der Wikipedia wird mit em ne (A) markiert. Unfäll wo mit em ne (T) markiert sy, zeigen a das sech's hei um ne Frachtflug handlet. (A) 2. Septämber – Swissair-Flug 111 - Bi nere MD-11 vo der Swissair (HB-IWF) isch uf em Flug vo New York City nach Gänf ca. e Stund nach em Start es Füür hinger em Cockpit usbroche. Es isch zunere Rouchendwicklig u zum Usfall vo den Inschtrumänt cho. Als Unfallursach het me e Liechtboge im Kabelboum vom In-flight-Entertaiment-Syschtem ermittlet. Uf em Wäg zur Notlandig z Helifex (Nova Scotia) z Kanada isch ds Flugzüüg vor der Küschte vo Neuschottland i Atlantik gstürzt. Bim Unfall sy alli 229 Persone a Bord ums Läbe cho. Unfallbericht MD-11 HB-IWF, Aviation Safety Network (änglisch), abgrüeft am 18. April 2021. Liste vo de Flugunfäll u Flugzüügabschüss
Mittelalemannisch chan e Uusdruck fir s Alemannisch syy, wu zwischen em 11. un em 14. Johrhundert gschwätzt woren isch. Dää Uusdruck orientiert sich an dr gängige sprochwisseschaftlige Terminologii fir zytligi Stapfle vu dr Entwicklig vu europäische Sproche un isch analog bildet zu dr Zyylede Althochdeutsch – Mittelhochdeutsch – Neuhochdeutsch, Altenglisch – Mittelenglisch – Neuenglisch, Altfranzösisch – Mittelfranzösisch – Neufranzösisch usw. Mängi Dialäktologe bruuches aber as en andere Uusdruck firs Bodeseealemannisch. Dää Uusdruck orientiert sich an dr geografisch basierte Stapfle Nideralemannisch – Hochalemannisch – Hegschtalemannisch. Vu däm Mittelalemannisch isch i däm Artikel do aber nid d Red. Derwylscht d Uusdruck Altalemannisch oder Altbairisch in dr sprochwisseschaftlige Literatur gängig sin, wäre Begriff wie Mittelalemannisch oder Neualemannisch sälte brucht. In dr Literatur wird die zytlig Stapfle vilmol umschribe mit Mittelhochdeutsch (alem.) oder alemannisches Mittelhochdeutsch. Zem erschte Mol beleit in dr Fachliteratur isch dr Uusdruck „Mittelalemannisch“ mit däre Bedytig bim Stefan Sonderegger anne 1993, au dr eschtryychisch Rächtswisseschaftler (wo au Werterbiecher usegit) Gerhard Köbler verwändet dr Uusdruck in syym Handschriftekatalog. Dr Uusdruck „Neualemannisch“ wird s erscht Mol verwändet vum Friedrich Veit anne 1915. Di ander Bedytig vu Mittelalemannisch het dr Wiener Dialäktolog Peter Wiesinger ufbrocht. Bi ihm sin di mittelalemannische Mundarte die, wo zwische
Das isch d Lischt vo de Flugunfäll mit Verchehrsflugzüüg im Jahr 1977. Für militärischi Flugunfäll lueg i der Lischte vo de Flugunfäll (Militärluftfahrt) ab 1981. Für Flugunfäll vo Luftfahrzüüg vo der Allgemeine Luftfahrt lueg i der Lischte vo de Flugunfäll (Allgemeini Luftfahrt). En Ytrag mit em ne Artikel i der Wikipedia wird mit em ne (A) markiert. Unfäll wo mit em ne (T) markiert sy, zeigen a das sech's hei um ne Frachtflug handlet. (A) 27. März – Flugkatastrophe vo Teneriffa - Der bislang schwärschti Unfall (stand April 2020) i der zivile Luftfahrt het sech ds Teneriffa erreignet. Da derby isch e Boeing 747 vo der holändische Fluggsellschaft KLM (PH-BUF) uf em Flughafe Los Rodeos uf der Startbahn mit ere 747 vo der US-amerikanische Fluggsellschaft Pan Am (N736PA) zämgegstosse. Daderby sy 583 Mönsche gstorbe, nume 61 hei das Unglück überläbt. Der Kapitän vo der KLM Maschine isch im dichte Näbel ohni Startfreigab gstartet u isch mit der Pan Am Maschine kollidiert wo sech no uf der Startbahn befunde het. Stanley Stuart: Emergency, 1999, ISBN 3-924208-18-2 Mike Sharpe: Die größten Flugzeugkatastrophen, Bindlach 1998, ISBN 3-8112-1670-8 Andrew Brookes: Katastrophen am Himmel, 1994, ISBN 3-7637-5930-1 Helmut Kreuzer: Absturz, Die tödlichen Unfälle mit Passagierflugzeugen
Das isch d Lischt vo de Flugunfäll mit Verchehrsflugzüüg im Jahr 2000. Für militärischi Flugunfäll lueg i der Lischte vo de Flugunfäll (Militärluftfahrt) ab 1981. Für Flugunfäll vo Luftfahrzüüg vo der Allgemeine Luftfahrt lueg i der Lischte vo de Flugunfäll (Allgemeini Luftfahrt). En Ytrag mit em ne Artikel i der Wikipedia wird mit em ne (A) markiert. Unfäll wo mit em ne (T) markiert sy, zeigen a das sech's hei um ne Frachtflug handlet. 10. Januar - Crossair-Flug 498 - E Saab 340 vo der schwyzer Fluggsellschaft Crossair (HB-AKK) uf em Flug vo Züri nach Dreschde isch churz nach em Start uf enes Fäld bi Nassewil i der Schwyz abgstürzt. Alli 10 Mönschen a Bord sy gstorbe. 13. Januar - Flugunfall von ere Shorts 360 bi Brega - E Short 360-300 vo der schwyzer Fluggsellschaft Avisto (HB-AAM) het 5 Kilometer vor em Flughafe Brega vor der lübische Küschte müesse notwassere. Da derby sy 22 vo 41 Persone ertrunke. Es het kenner Schwümmweschte im Flugzüüg gha. D Maschine isch im Uftrag vo der US-amerikanische Sirte Oil Company us Tripolis underwägs gsi. D Pilote hei's versumet, d Entyschigsalag vo de Tribwärch yzschalte, da wil si sech unablässig über sachfrömdi Theme gredt hei.
Der Daniel Model (* 1960) isch e Schwiizer Unternähmer. Der Model het 1991 a der Uni St. Galle mit ere Arbet über e Sport als Denk- und Handlungsmodell für die Leistungsoptimierung im Management promoviert. Sit 1995 leitet er d Model Holding. Der Model het 2006 d Mikronation Avalon gründet. As “Regierungssitz” het er 2012 z Müllheim TG der Modelhof iigweiht: „En Verschnitt us Verwaltigsgebäude, Tämpel und Operehuus, mit Renaissance- und Anthroposophie-Zitat.“ Unter anderem us stürliche Gründ het der Model sin Wohnsitz Ändi 2013 vo Saleschte nach Vaduz verlegt. Der Model gilt as libertär; är stoht der One People’s Public Trust nöch. Är isch zuedäm zweifache Schwizermeister im Curling gsi. Sport als Denk- und Handlungsmodell für die Leistungsoptimierung im Management. Dissertation in Wirtschaftswüsseschafte, Universität St. Gallen, 1991. OCLC 715292050 Vom Geben und Wegnehmen: 49 polemische Thesen eines Unternehmers zu Politik, Staat und Demokratie. In: Schweizer Monatshefte, Band 90 (2010), Heft 980, S. 42–44. doi:10.5169/seals-168558 Literatur vu un iber Daniel Model in dr bibliografische Datebank WorldCat Daniel Model uf who-s-who.ch Artikel vo und übere Daniel Model im Schweizer Monat Conny Schmid: Der Staat Avalon: Hier herrscht ein Anarchist. In: Beobachter, 16. Juli 2010. Ralf Kaminski: Querdenker: Der Model-Staat. In: Migros-Magazin, 7. Januar
D Birgit Esser (* 17. Mai 1980 z Haidelberch) isch e dytschi Chemikeri. Si isch Brofässeri fir Molekulari/Organischi Funktionsmaterialie an dr Universitet Ulm. D Esser het vu 2000 bis 2004 an dr Universitet Haidelberch un 2002/2003 an dr University of Bristol Chemy studiert. Iri Diplomarbet het si 2004 bim Rolf Gleiter an dr Universitet Haidelberch gmacht. Bim Gleiter het si derno au ab 2005 iri Dokterarbet gmacht un isch 2008 mit dr Arbet (6.8)3-Cyclacen: Synthese eines neuartigen cyclischen π-Systems promoviert wore. Vu 2009 bis 2012 het si as Postdoc in dr USA am Massachusetts Institute of Technology (MIT) in dr Arbetsgruppe vum Timothy M. Swager gforscht. Derno het si vu 2012 bis 2013 an dr Universitet Bonn am Kekulé-Inschtitut fir Organischi Chemy un Biochemy e Liebig-Noowugsgruppe un vu 2013 bis 2015 am nämlige Inschtitut e Emmy Noether-Gruppe glaitet. Vu 2015 bis 2022 het si ne W3-Brofässur fir Molekulari/Organischi Funktionsmaterialie an dr Universitet Fryburg gha. 2022 isch si an d Universitet Ulm gwägslet. D Forschig vu ire Gruppe bscheftigt si in vier Themebiet mit em Design, dr Synthes un dr Untersuechig vu funktionelle organische π-Syschtem: Organischi Elektrodematerialie fir Batterie π-Syyri-Base-Wägselwirkige Spirokonjugierti Molekil fir d Optoelektronik Konjugierti Nanoring un -girtel Organischi Fotirädox
S Inschtitut fir donauschwebischi Gschicht un Landeskund isch e Forschigsinschtitut vum Land Bade-Wirttebärg. S isch am 1. Juli 1987 grindet wore un het sy Sitz z Dibenga. S isch diräkt em bade-wirttäbergische Inneminischterium noogornet un ghert nit zue dr Universitet Dibenga. S IDGL forscht zue dr Gschicht vu dr Bsidlig vu Oscht- un Sidoschteuropa dur Dytschi, vor allem dur Donauschwobe. Näbe sproch- un literaturwisseschaftlige Aasätz wäre au demografischi un ethnischi Froge untersuecht. E wichtig Thema isch au s Schicksal vu dr Flichtling un Verdribene, wu noch em Zweete Wältchrieg z Bade-Wirttebärg ufgnuu wore sin. Vu 1987 bis 2004 isch dr Hans Gehl Laiter vum Forschigsberaich Donauschwebischi Dialektology un Volkskunde gsii un het do s Werterbuech vu dr donauschwebische Fachwortschätz uusegee. No syre Pensionierig 2004 het si dr Schwärpunkt vum Forschigsberaich in Richtig Literaturwissenschaft verschobe. S Inschtitut het e aigeni Bibliothek mit iber 30000 Monografie un rund 500 Periodika. Derzue git s e aige Archiv. Näbe dr Forschig macht s IDGL au Lehrveraastaltige un git Publikatione uuse, unter anderem e aigeni Schrifteraie, d Schriftenreihe des Instituts für Donauschwäbische Geschichte und Landeskunde,. Stellverdrättende Laiter isch dr Hischtoriker Mathias Beer. S IDGL isch au Sitz vum ‘‘Zentrums für deutsche Geschichte und Kultur in
D Daniela Evers (* 24. April 1971 z Fryyburg as Daniela Müller) isch e dytschi Bolitikeri (Bindnis 90/Di Griene) un Räächtsaawälti. Syter anne 2021 isch si Abgoordneti im Landdaag vu Baade-Wiirtebäärg. D Evers isch z Opfige ufgwagse un deert au uf d Grundschuel gange. Derno isch si uf s Rotteck-Gimnasium z Fryburg gange, wu si anne 1990 s Abiduur gmacht het. No dr Schuel het si vu 1990 bis 1994 an dr Uniwersideet Passau un vu 1994 bis 1997 an dr Uniwersideet Fryyburg Räächtswisseschafte studiert. Vu 1998 bis 2000 het si, unterbroche vun ere Elterezyt, s Räächtreferendariaat am Landgriicht Fryburg gmacht mit Wahlstazioone u. a. am AG Ditisee-Neistadt, am LG Fryyburg, bi dr Staatsaawaltschaft Fryyburg un bim Stadtblaanigsamt Fryyburg. In däre Zyt het si au ne Uusbildig in dr Räächtsaawaltskanzlei Mohr un Stritt z Ditisee-Neistadt gmacht un het deert ab 2000 aafangs as sälbschtständigi Aawälti gschafft un speeter as aagstellti Aawälti bi däre Kanzlei. Iri Schwäärpinkt as Aawälti sin Uusländeräächt, Asiilräächt un Soziaalräächt. D Daniela Evers isch ghyroote mit em Wolfram Evers un isch Mueter vu zwai Chinder. Si läbt mit ire Familie syter anne 1996 im Hoochschwaarzwald. As Schlisselerlääbnis fir ire bolitisch Engaschmänt sei fir sii d Nuklearkataschtroof vu
S Fräulein Betty BBQ isch de Kinschtlername vun ere Schwarzwald-Dragqueen un Entertaineri vu Friburg. De Traveschti-Kinschtler hinter dere Kunschtfigur lehnt s ab, dass si burgerlige Name in de Effentligkeit brucht wird, dass de Fokus nit vu de Kunschtfigur abglenkt wird. D Betty BBQ bschribt d Privatperson hinter de Kunschtfigur selwer als „biologische Maa, wu homosexuell läbt un liebt“. D Dragqueen Betty BBQ tritt in ihre Kunschtfigur als Entertaineri, Moderatori, Sängeri vu Partyschlage, Aktivischti, Autori un Stadtfiereri uf. Im Johr 2019 isch si vum Owerburgermeischter Martin Horn zue einere vu de niin offizielle Jubiläumsbotschafter*ne in de Stadt Friburg zum 900-jehrige Stadtjubiläum 2020 ernännt wore. Dodebii stoht d Betty BBQ als Jubiläumsbotschafteri fir d Diversität. D Betty BBQ bschribt ihre Schaffe als Dragqueen selber eso: „Betty BBQ ist eine Drag Queen, eine lebende Erinnerung daran, dass wir nichts als normal ansehen sollten und uns einander so zu akzeptieren haben, wie wir sind.“ Ihre Kennzeiche isch de rot Schwarzwald-Bollehuet, si bstoht au uf di traditionell Beditung vu de Farwe, wel di rote Bolle traditionell vu Fraue drait wäre, wu nit ghirote sin. Si karikiert uf e liebivolli Wiis Tourischteklischee us em Schwarzwald. Go traditionelie, Schwarzwälder Trachte nit diffamiere, kombiniert d Betty BBQ ihri
Dr Filippo Abignente (* 10. Àwril 1814 z’ Sarno, Kenigraich Neàpel; † 30. Juni 1887 àui z’ Sarno, Kenigraich Itàlia) ìsch a itàlienischer kàtholischer Gaischtliger, Profasser un Politiker gsìì. Ar ìsch àb 1848 Àbgordneter vum Kenigraich Neàpel gsìì, un Àbgordneter vum Kenigraich Itàlia vu 1867 bis 1882. Dr Filippo Abignente ìsch ìm Àwril 1814 z’ Sarno uf d’ Walt kumma, wo ìn dara Zitt zem Kenigraich Neàpel gheert hàt. Ar ìsch dr Sohn gsìì vum Giovanni Abignente un vu dr Bàronessa Fortunata Gaiano di Baronissi. Dr Filippo Abignente ìsch Domhärr gsìì un hàt s’ Làtinischa un d’ Filosofi unterrìchta àm bischäfliga Seminàri vu Sarno. Ar hàt liberàla Mainunga ghàà. Ìm Àwril 1848 hàt ma-n-ìhn àls Abgordneter vum Kenigraich Neàpel gwählt ìm Beziark Salerno. Àm nachschta Wàhl vum 15. Juni hàt ma-n-ìhn wìdergwählt. Noh dr bourbonischa Reàkzion vu 1849 hàt’r sìch àm 7. Àuigscht ìm Kloschter vu Vico Equense versteckt. Do har ìsch’r àm 5. Oktober uf Neàpel gfloha, schpeeter uf Genua un schliasslich uf Nizza. Doo ìsch’r wahrend zehna Johra blìewa. Ar hàt si Priaschteràmt fàraloh un hàt vill Zitt verbrocht, fìr d’ Gschìcht vum Chrìschtatum schtüdiara, un da àrma Litt halfa. Drwillscht ìsch’r ìn Verbìndung blìewa mìt àndra itàlienischa
Dr James Louis Chapman (* 8. März 1945 z’ Washington, D.C.) ìsch a àmerikànischer Jurischt un Politiker vu dr Demokràtischa Pàrtäi. Vu 1985 bis 1997 hàt’r dr Bundesstààt Texas vertratta ìm Repräsantàntahüss vu da Verainigta Stààta. Ar ìsch bass’r bekànnt unt’r sim Ewernàmma Jim Chapman. Dr Chapman ìsch ànna 1945 ìn dr àmerikànischa Bundeshàuiptschtàdt Washington, D.C. uf d’ Walt kumma. Bis 1963 ìsch’r ìn d’ Sekundàrschüal vu Sulphur Springs ìm Texas gànga. Ar hàt z'äärscht d’ Betriibsverwàltung gschtudiart àn dr Ünivärsitet vu Texas z’ Austin, bis 1968. Dernoh hàt’r s’ Racht gschtudiart àn dr Southern Methodist University z’ Dallas. Ànna 1970 hàt ma-n-ìhn àls Rachtsànwàlt züagloh. Ar hàt àlso ààgfànga, àls Ànwàlt z’ schàffa. Vu 1976 bis 1985 ìsch’r Stààtsànwàlt gsìì ìm àchta Gerìchtsbeziark vu Texas. Ar hàt schpeeter si aigana Ànwàltbüro grìnda. Ar ìsch àui dr Vorsìtzenda gsìì vun’ra lokàla Bànk. Glichzittlig hàt’r sina politischa Kàrriar ààgfànga, àls Mìtglìed vu dr Demokràtischa Pàrtäi. Nohdam àss dr Àbgordneta Sam B. Hall vu Texas z’rucktratta ìsch, ìsch dr Chapman àls si Nohfolger gwählt worra. Ar hàt dr repüblikànischa Kàndidàt Edd Hargett gschlààga, numma mìt äbb 1900 Schtìmma mehr. Ar ìsch àlso àb em 3. Àuigscht 1985 Àbgordneter gsìì, vum ärschta Wàhlbeziark
D Beata und ire Maa Landolt sind wichtigi alemannischi Grundhärre im Zürigau und im Thurgau gsi. D Beata isch d Tochter vom Reginbert und de Ata(ne) gsi. De Landolt isch de Sohn vom Otunlis gsi. Ihre Sohn isch de Lanbert gsi. En Brüeder vom Landolt isch de Herigaer gsi. Dä häd em Landbert ghulfe, sis Ärb vo Töss bis Illau z überne. Us Angscht vor de Karolinger isch er dän aber is Chloschter St. Galle iträtte. Si händ grossi Ländereie gha vo Winterthur bis an obere Zürisee. Bi Töss, Illau, Hiwil bis Chämprate und um Uzne ume. S git vermuetige, dass im Chripflibuck z Illau Vorfare vonene begrabe sind. Won d Karolinger d Merowingerchönige vo de Macht verdrängt händ, händ d Beata und de Landolt iri Güeter vershidnige Chlöschter verschänkt. De Plan isch gsi, z Rom bim Papscht Understützig z hole und dänn d Güeter als Lehe wider zrugg übeerzcho: vor 740: de Kanton Glarus as Chloschter Seckinge 741: vil Ländereie as Familiechloschter uf de Lützelau 744: s Chloschter Lützelau as Chloschter St. Gallen verchauft. Mit em Erlös sinds uf Rom greist, vo de Reis aber nüme zrugg cho. In ere Urkund vo ihrem Sohn Landbert vo 745 staat, das
S Chloschter Bänke isch es Chloschter z Bänke im hüttige Kanton St. Galle gsi. Vermuetli häd s Chloschter zu Richenau ghört und isch drum warschindli es Benediktinerchloschter gsi. Bekannt isch s Chloschter, will de Mäinrad, de Gründer vom Chloschter Eisidle, deet 824–828 als Lehrer gschaffet häd. Zwäi Urkunde sind im Chloschter usgstellt worde: 741 won d Beata Ländereie em Chloschter Lützelau gschänkt häd und 744, won si d Lützelau em Chloschter St. Galle verchauft häd. Wo s Chloschter gnau gstande isch, isch nöd ganz klar. Wämmer de Undersuechige vom Tanner glaubt, mues s i de Nöchi vo de hütige Chile gstande si. Vilicht stöchi di hütigi Pfarrchile sogar uf de Muure vo de früenerige Chloschterchile. De Archäologischi Bewiis fält aber no. De Tanner berüeft sich uf Aagabe i de Vita vom Mäinrad, wos häisst, s Chloschter sig sitam iuxta lacum Turicum, also grad näbed em Zürisee (gmäint isch de oberschti Täil, wo mer hüt vom Tuggenersee redt), und uf en Flurname Chlöschterli. P. R. Henggeler: Zum Millenarium des Klosters Einsiedeln. in: Heimatkunde vom Linthgebiet. Uznach, 1934. Wa I, Nr. 7, p. 7. und Wa I, Nr. 10, p. 11. Tanner, Alexander: Römer – Heilige – Alemannen im Zürichbiet. Zürich 1977:
Dr Eduard Degener (* 20. Oktober 1809 z’ Braunschweig, Kenigraich Preussa; † 11. Septamber 1890 z’ San Antonio, Texas) ìsch a ditsch-àmerikànischer Politiker gsìì. Ar ìsch z’äärscht Àbgordneter gsìì ìm Härzogatum Anhalt-Dessau, un schpeeter ìm Represantàntahüss vu da Verainigta Schtààta vu 1869 bis 1871. Üsserdam ìsch’r Làndwìrt un Grooshandler vu Laawendsmìttel gsìì. Ìn Àmerikà hàt ma àb 1850 si Nàmma „Edward Degener“ gschrìewa. Dr Eduard Degener hàt ìm Ditschlànd un ìm Anglànd gschtudiart. Dernoh ìsch’r zwaimol Àbgordneter gsìì ìm Härzogatum Anhalt-Dessau. Ànna 1848 ìsch’r Mìtglìed gsìì ìm Vorpàrlamant. Ànna 1850 hàt’r uf d’ „Làtiinischa Sidlung“ vu Sisterdale gwàndelt, wäschtlig vu San Antonio, ìm Texas. Ìn dara Zitt sìn z’ Sisterdale vìel Fräidanker un sodzusàga „Làtiiner“ gsìì; dr Degener ìsch àwer doo Làndwìrt gsìì. Si Hüss hàt’r vum Nicolaus Zink kàuift. Z’ Sisterdale hàt àui ìn dara Zitt dr Pedàgog Adolph Douai glabt, wo schpeeter dr ärschta Kìndergàrta ìn da Verainigta Stààta grìnda hàt. Wahrem Sezessionskriag ìsch dr Degener vum konfederiarta Heer fäschtghàlta worra, dänn ar war „a gfahrliga un uffrüarerischa Pärson“ gsìì, un „a Fend vu dr Regiarung“. Dr Degener hatt ààgawligerwiis d’ konfederiarta Schtààta kritiziart, un war mìt Fenda unt’r Briafwacksel gschtànda. Ar hàt àui kä Unterschtìtzer vu dr
Das isch d Lischt vo de Flugunfäll mit Verchehrsflugzüüg im Jahr 1999. Für militärischi Flugunfäll lueg i der Lischte vo de Flugunfäll (Militärluftfahrt) ab 1981. Für Flugunfäll vo Luftfahrzüüg vo der Allgemeine Luftfahrt lueg i der Lischte vo de Flugunfäll (Allgemeini Luftfahrt). En Ytrag mit em ne Artikel i der Wikipedia wird mit em ne (A) markiert. Unfäll wo mit em ne (T) markiert sy, zeigen a das sech's hei um ne Frachtflug handlet. (A) 1. Juni - Americen-Airlines-Flug 1420 - Uf Grund vom ne Gwitter wo zum Zytpunkt wo der Langig gherrscht het u de Schärwinde vo ufdrätte sy, hei d Pilote e McDonnell Douglas MD-82 vo der US-amerikanische Fluggsellschaft American Airlines z Little Rock (Arkansas, USA) d Kontrolle über ihri Maschine verlohre u sy über d Landebahn us grütscht. Bim Absturz 11 Mönsche ums Läbe cho, drunger ou der Käpten. Di räschtleche 134 Persone sy teilwys schwär verletzt worde. Näbscht dem Wätter gilt ou der enormi Zytdruck u der dadruus resultierendi Stress als Unfallursach. Stanley Stuart: Emergency, 1999, ISBN 3-924208-18-2 Mike Sharpe: Die größten Flugzeugkatastrophen, Bindlach 1998, ISBN 3-8112-1670-8 Andrew Brookes: Katastrophen am Himmel, 1994, ISBN 3-7637-5930-1 Helmut Kreuzer: Absturz, Die tödlichen Unfälle mit Passagierflugzeugen in Deutschland, Österreich
Das isch d Lischt vo de Flugunfäll mit Verchehrsflugzüüg im Jahr 1989. Für militärischi Flugunfäll lueg i der Lischte vo de Flugunfäll (Militärluftfahrt) ab 1981. Für Flugunfäll vo Luftfahrzüüg vo der Allgemeine Luftfahrt lueg i der Lischte vo de Flugunfäll (Allgemeini Luftfahrt). En Ytrag mit em ne Artikel i der Wikipedia wird mit em ne (A) markiert. Unfäll wo mit em ne (T) markiert sy, zeigen a das sech's hei um ne Frachtflug handlet. (A) 24. Februar - United-Airlines-Flug 811 - Wäret em ne Flug vonere Boeing 747 vo Honolulu nach Ouckländ het sech e Ladeluke uf ere Höchi vo 7500 Meter göffniet u es risigs Loch i d Sytewand vom Flugzüüg grisse. Da derby si 9 Passagier usegsoge worde. D Trümmer hei ou zwöi Tribwärch a der rächte Tragflächi beschädiget. D Pilote hei beschlosse nach Honolulu zrügg z flüge. D Maschine hei si sicher chönne notlande. 17. Juni - Interflug-Flug 102 - D Pilote vo nere Iljuschin-62MK vo der Dütsch Demokratische Fluggselschaft Interflug (DDR-SEW) het der Startvorgang uf em Flughafe Berlin Schönefäld (DDR) abbrosche will wäret em Abhäbefersuech ds Höherueder abbrochen isch. Nach em Kommando für e voll Umchehrschub, wo d Tribwärch zum Brämse bringe, het der Flugingenieur e
Das isch d Lischt vo de Flugunfäll mit Verchehrsflugzüüg im Jahr 1996. Für militärischi Flugunfäll lueg i der Lischte vo de Flugunfäll (Militärluftfahrt) ab 1981. Für Flugunfäll vo Luftfahrzüüg vo der Allgemeine Luftfahrt lueg i der Lischte vo de Flugunfäll (Allgemeini Luftfahrt). En Ytrag mit em ne Artikel i der Wikipedia wird mit em ne (A) markiert. Unfäll wo mit em ne (T) markiert sy, zeigen a das sech's hei um ne Frachtflug handlet. (A) 2. Oktober - Aeroperu-Flug 603 - E Boeing 757 vo der Aeroperu (N52AW) isch churz nach em Start vom Flughafe Lima z Peru i ds Meer gstürzt. D Gschwindikeitsazeig het fählerhafti Wäärte azeigt, wil d Mässöffnig bi der vorhärige Ussereinigung isch zuekläbt worde u nümm isch ab gno worde. Alli 70 Mönschen a Bord sy derby ums Läbe cho. Stanley Stuart: Emergency, 1999, ISBN 3-924208-18-2 Mike Sharpe: Die größten Flugzeugkatastrophen, Bindlach 1998, ISBN 3-8112-1670-8 Andrew Brookes: Katastrophen am Himmel, 1994, ISBN 3-7637-5930-1 Helmut Kreuzer: Absturz, Die tödlichen Unfälle mit Passagierflugzeugen in Deutschland, Österreich und der Schweiz (seit 1950), Air Gallery Edition, Erding, 1. Auflage 2002, ISBN 3-9805934-3-6, (technisch-wissenschaftliche Darstellungen auf Basis der Flugunfalluntersuchungen, drei Unfälle 1991, 2000, 2001) Karcev Chazanovskij: Warum irrten die Experten?, Berlin